Diari Oficial de la Generalitat Valenciana


Sumari del DOGV 879, del 29-07-1988 (1988/811767)

INSTRUCCIÓ de 18 de juliol de 1988, de la Intervenció General de la Generalitat Valenciana, per la qual es dicten normes per a tramitar el certificat que preveu l'article tercer del Decret 2433/1983, de 7 de setembre.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   879

Data del DOGV
:   29-07-1988

Secció del DOGV
:   ALTRES DISPOSICIONS

Número del document
:   1988/811767


Data del document
:   18-07-1988

Organisme emissor
:   Conselleria d'Economia i Hisenda

Tipus de document
:   Instrucció

Instrucció de 18 de juliol de 1988, de la Intervenció General de la Generalitat Valenciana, per la qual es dicten normes per a tramitar el certificat que preveu l'article tercer del Decret 2433/1983, de 7 de setembre.  
Per Reial Decret 2433/1983, de 7 de setembre, se simplificaren els tràmits per a la concessió de pensions pel règim de Drets Passius de l'Estat.  
L'article 3r. del Reial Decret 2433/1983, establí com a justificació documental de la base reguladora de les pensions de jubilació, una certificació acreditativa, expedida sota la responsabilitat exclusiva de la Direcció de Personal del Cos a que van pertànyer els interessats.  
Així mateix, l'article 4t. del Reial Decret estableix que «les intervencions delegades d'Hisenda en cada Departament compliran l'exercici de la seua funció fiscalitzadora».  
D'altra banda, com en l'àmbit de la Generalitat Valenciana les competències corresponents, quant als funcionaris procedents de l'Administració de l'Estat integrats en aquesta per via de transferències o del sistema previst en l'article 20.2 de la Llei de la Generalitat 10/1985, de 31 de juliol, les posseeix la Direcció General de la Funció Pública de la Conselleria d'Administració Pública i l'organització al respecte difereix de l'estatal, convé matisar pel que fa a l'exercici de la funció fiscalitzadora en aquestes actuacions, i, al respecte, establir:  
Primer D'acord amb la nova normativa en matèria de Classes Passives de l'Estat, aprovada per Llei 50/1984, de 30 de desembre, de Pressuposts Generals de l'Estat per a 1985, segueix sent necessari conèixer el nombre d'anys de serveis prestats a l'Estat i els diferents cossos o places on aquests han tingut lloc. Ha de tenir-se en compte a més, que la certificació on consten aquestes dades és l'únic document que té la Direcció General de Despeses de Personal, Subdirecció General de Classes Passives del Ministeri d'Economia i Hisenda, per a calcular les quanties de les pensions generades.  
Segon. La certificació de l'article 3r. del Reial Decret 2433/1983, de 7 de setembre, que expedesca la Direcció General de la Funció Pública serà fiscalitzada, prestant la màxima atenció en la comprovació de les dades que figuren en aquestes certificacions.  
Tercer. Fins que aquest centre directiu no dispose altra cosa, la fiscalització serà competència de l'Interventor Delegat en la Conselleria on prestés servei el funcionari jubilat i si en les Oficines de Gestió de Personal mancassen de les dades necessàries per a dur-la a efecte, s'exigirà, si s'escau, l'aportació per part de la Unitat de Gestió del Programa de Registre de Personal, de la Direcció General de la Funció Pública, dels documents adequats que permeten comprovar l'exactitud de les dades per si o per via de funcionari de la Intervenció delegada, amb el desplaçament previ a l'Oficina esmentada.  
València, 18 de juliol de 1988. - L'Interventor General: Juan Murria Arnau.